wannaphong/clean_thaiwikipedia huggingface dataset:
# ฤๅสิ้นสุดมนุษยภาพ
ฤๅสิ้นสุดมนุษยภาพ  เป็นบันทึกเขียนโดยโซโลมอน นอร์ธัป มีเนื้อหาเกี่ยวกับประสบการณ์ชีวิตของนอร์ธัประหว่างตกเป็นทาสนาน 12 ปี หนังสือเรื่องนี้ได้รับความร่วมมือจากเดวิด วิลสัน

โซโลมอน นอร์ธัปเป็นชนผิวสีที่เกิดเป็นอิสรชน เป็นพลเมืองของรัฐนิวยอร์ก แต่ถูกหลอกไปที่กรุงวอชิงตัน ดี.ซี. ถูกลักพาตัวที่นั่นและถูกนำไปขายเป็นทาส ต่อมาถูกขายทอดตลาดทาสทางใต้ของสหรัฐ โดยตกไปอยู่ในมือนายทาสในลุยเซียนาก่อนช่วงสงครามกลางเมืองของสหรัฐ นอร์ธัปบรรยายรายละเอียดเกี่ยวกับตลาดทาสในวอชิงตัน ดี.ซี. และ นิวออร์ลีนส์ ตลอดจนลักษณะการทำไร่ฝ้ายและไร่อ้อยในไร่ขนาดใหญ่ที่รัฐลุยเซียนา 

บทประพันธ์นี้ตีพิมพ์หลังจากนวนิยายเรื่อง กระท่อมน้อยของลุงทอม (Uncle Tom's Cabin) ของแฮเรียต บีเชอร์ สโตว์ไม่นาน และขายได้ 30,000 เล่ม ซึ่งถือว่าเป็นหนังสือขายดี  และในช่วงศตวรรษที่ 19 นั้นก็มีการพิมพ์ต่อมาอีกหลายครั้ง ฉบับภาษาไทยแปลโดยโฆษิต ทิพย์เทียมพงษ์ ตีพิมพ์โดยสำนักพิมพ์คลาสแอคท์ เริ่มเผยแพร่ในประเทศไทยเดือนธันวาคม 2013 โดยใช้ชื่อไทยว่า ฤๅสิ้นสุดมนุษยภาพ 

มีการสร้างภาพยนตร์เรื่อง ปลดแอก คนย่ำคน จากบทประพันธ์นี้ โดยเริ่มออกฉายในสหรัฐอเมริกาแบบจำกัดจำนวนโรงภาพยนตร์ก่อน ในวันที่ 18 ตุลาคม 2013 ก่อนจะเพิ่มจำนวนโรงขึ้นเรื่อย ๆ ผู้กำกับการแสดงคือสตีฟ แม็คควีน นำแสดงโดยชีวิเทล เอดจิโอฟอร์ ในบทโซโลมอน นอร์ธัป ทั้งหนังสือและภาพยนตร์ได้รับความสนใจอย่างสูง หนังสือฉบับอิเล็กทรอนิกส์ขึ้นไปติดอันดับ 1 ในชาร์ตหนังสือขายดีที่สุดของเดอะนิวยอร์กไทมส์ช่วงปลายปี 2013 ส่วนภาพยนตร์ก็ได้รับคำวิจารณ์ดีมากและได้รับรางวัลจากหลายสถาบัน 

หลังจากตีพิมพ์หลายครั้งในศตวรรษที่ 19 หนังสือเล่มนี้ห่างหายไปจากสายตาสาธารณชนเกือบร้อยปี จนกระทั่งนักประวัติศาสตร์ชาวรัฐลุยเซียนา 2 คนบังเอิญเจอหนังสือเล่มนี้อีกครั้งในโอกาสที่ต่างกัน นักประวัติศาสตร์ 2 คนดังกล่าวคือซู อีคิน (มหาวิทยาลัยลุยเซียนาสเตทที่อะเล็กซานเดรีย) และโจเซฟ ล็อกส์ดอน (มหาวิทยาลัยนิวออร์ลีนส์) ต่อมาในช่วงต้นทศวรรษ 1960 ทั้งสองได้ศึกษาวิจัยและสืบย้อนการเดินทางของโซโลมอน นอร์ธัปและได้ร่วมกันบรรณาธิกรณ์หนังสือเล่มนี้ ตีพิมพ์โดย LSU Press (สำนักพิมพ์แห่งมหาวิทยาลัยลุยเซียนา) ออกมาในรูปแบบที่เพิ่มคำอธิบายเชิงประวัติศาสตร์ลงในเชิงอรรถ
# กกสามเหลี่ยมเล็ก
{{ตารางจำแนกพันธุ์
| name = 
| image = 
| image_width = 
| image_caption = 
| regnum = Plantae
| divisio = Magnoliophyta
| classis = Monocotyledoneae
| ordo = Poales
| familia = Cyperaceae
| genus = Cyperus
| species =C. pilosus
| binomial = Cyperus pilosus''
| binomial_authority = 
|}}กกสามเหลี่ยมเล็ก หรือ กกช่อดอกขน'''  เป็นพืชวงศ์กกฤดูเดียว ขึ้นเป็นกอสูง 50 – 100 เซนติเมตร ใบยาวกว่ากอ มีริ้วประดับ ดอกเป็นดอกช่อ หุ้มด้วยริ้วประดับ ช่อดอกเป็นแบบซี่ร่มประกอบ ก้านช่อดอกสั้น ช่อดอกย่อยประกอบด้วยดอก 5-7 ดอก ผลเป็นแบบอะคีน สีน้ำตาล ขยายพันธุ์ด้วยเมล็ด ชอบดินที่ชื้นแฉะ ขึ้นในที่ลุ่มน้ำขัง ข้างถนนและในท้องนา
# ธงชาติสหพันธ์สาธารณรัฐอเมริกากลาง
ธงชาติสหพันธ์สาธารณรัฐอเมริกากลาง หรือที่รู้จักกันในชื่อ สหมณฑลแห่งอเมริกากลาง มีลักษณะเป็นธงสี่เหลี่ยมผืนผ้า แถบสีฟ้า-ขาว-ฟ้า แบ่งตามแนวนอน กลางธงมีภาพตราแผ่นดิน

 การออกแบบ 
ธงชาติสหพันธ์สาธารณรัฐอเมริกากลาง โดยได้แรงบันดาลใจมาจากธงชาติอาร์เจนตินา อันมีเหตุมาจากสงครามประกาศเอกราชในทวีปอเมริกาใต้ของนายพลมานูเอล เบลกราโน.

 พัฒนาการ 
 ประกาศอิสรภาพ 

 สหมณฑลอเมริกากลาง 
200px200pxธงราชการธงกองทัพ

 สหพันธ์สาธารณรัฐ 
200px200pxค.ศ. 1824 — 1839ค.ศ. 1824 — 1841

 สหพันธ์รัฐอเมริกากลาง 

 สาธารณรัฐอเมริกากลาง 
200pxค.ศ. 1895 — พฤศจิกายน ค.ศ. 1898

 ธงที่คล้ายคลึงกัน
# วิดีโอเกมเล่นตามบทบาท
ปอร์ตคัลลิส ในเกมเล่นตามบทบาทปี 2012 เลเจ็นดส์ออฟกริมร็อค
วิดีโอเกมเล่นตามบทบาท  เป็นแนวหนึ่งของวิดีโอเกมที่ผู้เล่นสามารถควบคุมการกระทำและการตัดสินใจของตัวเอก +/- ผู้ร่วมกลุ่ม และเป็นส่วนหนึ่งของโลกในจินตนาการ มีต้นกำเนิดมาจากเกมเล่นตามบทบาทแบบใช้กระดาษปากกาเล่น เช่น ดันเจี้ยนแอนด์ดรากอนส์ โดยมีการใช้คำศัพท์ ฉาก และกลไกการเล่นแบบเดียวกัน
# คิดถึงวิทยา
คิดถึงวิทยาเป็นภาพยนตร์ไทยแนวดราม่าโรแมนติก ที่ออกฉายในปี พ.ศ. 2557 กำกับโดย นิธิวัฒน์ ธราธร นำแสดงโดย สุกฤษฎิ์ วิเศษแก้ว และ เฌอมาลย์ บุญยศักดิ์ ภาพยนตร์นี้ทำรายได้ 100.17 ล้านบาท คิดถึงวิทยา ยังเป็นตัวแทนภาพยนตร์ไทยเข้าชิงรางวัลออสการ์อีกด้วย

สถานที่ตั้งของโรงเรียนในเรื่องมีอยู่จริง คือ โรงเรียนบ้านก้อจัดสรร สาขาเรือนแพ ริมลำน้ำปิงเหนือเขื่อนภูมิพล ในอำเภอลี้ จังหวัดลำพูน

โครงเรื่อง

 นักแสดง 
 สุกฤษฎิ์ วิเศษแก้ว รับบท สอง
 เฌอมาลย์ บุญยศักดิ์ รับบท แอน
 ศุกลวัฒน์ คณารศ รับบท หนุ่ย (รับเชิญ)
 มณีรัตน์  ศรีจรูญ รับบท ครูจีจี้ (รับเชิญ)
 ชุติมา ทีปะนาถ รับบท น้ำ (รับเชิญ)
 วิทวัส สิงห์ลำพอง รับบท แฟนใหม่ของน้ำ (รับเชิญ)

 รางวัลและเสนอชื่อเข้าชิง 
 ปี  งาน  รางวัล  ผลรางวัล 2014 สยามดารา สตาร์ส อวอร์ดส์ 2014  ภาพยนตร์ยอดเยี่ยม "คิดถึงวิทยา"   นักแสดงนำชายยอดเยี่ยม "สุกฤษฎิ์ วิเศษแก้ว"   นักแสดงนำหญิงยอดเยี่ยม "เฌอมาลย์ บุญยศักดิ์"  ผู้กำกับยอดเยี่ยม "นิธิวัฒน์ ธราธร"   East Winds Film Festival 2014  The East Wind Audience Award   2015  Daradaily The GREAT Awards 2014  ภาพยนตร์ที่สุดแห่งปี "คิดถึงวิทยา"   นักแสดงนำหญิงยอดเยี่ยมในสาขาภาพยนตร์ "เฌอมาลย์ บุญยศักดิ์"   นักแสดงนำชายยอดเยี่ยมในสาขาภาพยนตร์ "สุกฤษฎิ์ วิเศษแก้ว"  The BK Film Awards 2015  Best Film ภาพยนตร์ยอดเยี่ยม "คิดถึงวิทยา"    Best Supporting Actor(s)  นักแสดงสมทบชายยอดเยี่ยม "เด็กแก๊งค์ปลา"  รางวัลภาพยนตร์แห่งชาติ สุพรรณหงส์ ครั้งที่ 24  เทคนิคการสร้างภาพพิเศษยอดเยี่ยม   ออกแบบเครื่องแต่งกายยอดเยี่ยม   กำกับศิลป์ยอดเยี่ยม   ดนตรีประกอบยอดเยี่ยม   เพลงนำภาพยนตร์ยอดเยี่ยม "ไม่ต่างกัน 25 hour"   บันทึกเสียงและผสมเสียงยอดเยี่ยม   ลำดับภาพยอดเยี่ยม   ถ่ายภาพยอดเยี่ยม   บทภาพยนตร์ยอดเยี่ยม   ผู้แสดงนำหญิงยอดเยี่ยม "เฌอมาลย์ บุญยศักดิ์"   ผู้แสดงนำชายยอดเยี่ยม "สุกฤษฎิ์ วิเศษแก้ว"   ผู้กำกับภาพยนตร์ยอดเยี่ยม "นิธิวัฒน์ ธราธร"   ภาพยนตร์ยอดเยี่ยม "คิดถึงวิทยา"  รางวัลภาพยนตร์ไทย ชมรมวิจารณ์บันเทิง ครั้งที่ 23  ออกแบบการสร้างยอดเยี่ยม   ดนตรีประกอบยอดเยี่ยม   เพลงจากภาพยนตร์ยอดเยี่ยม "ไม่ต่างกัน 25 hour"   ลำดับภาพยอดเยี่ยม   ถ่ายภาพยอดเยี่ยม   บทภาพยนตร์ยอดเยี่ยม   นักแสดงนำหญิงยอดเยี่ยม "เฌอมาลย์ บุญยศักดิ์"   ผู้กำกับภาพยนตร์ยอดเยี่ยม "นิธิวัฒน์ ธราธร"   ภาพยนตร์ยอดเยี่ยม "คิดถึงวิทยา"   รางวัลไนน์เอ็นเตอร์เทน อวอร์ดส์ ครั้งที่ 8  ภาพยนตร์แห่งปี "คิดถึงวิทยา"  รางวัลสตาร์พิคส์ ครั้งที่ 12 ประจำปี 2557  ออกแบบการสร้างยอดเยี่ยม   ดนตรีประกอบยอดเยี่ยม   ลำดับภาพยอดเยี่ยม   ถ่ายภาพยอดเยี่ยม   ภาพยนตร์ยอดเยี่ยม "คิดถึงวิทยา"  รางวัลสมาคมผู้กำกับการแสดงแห่งประเทศไทย ครั้งที่ 5 ประจำปี 2557  ภาพยนตร์ยอดเยี่ยม   ผู้กำกับภาพยนตร์ยอดเยี่ยม "นิธิวัฒน์ ธราธร"  รางวัลคมชัดลึก ครั้งที่ 12 ประจำปี 2557  ภาพยนตร์ไทยยอดนิยม  

 สิ่งสืบเนื่อง 
สืบเนื่องจากกระแสความนิยมของภาพยนตร์เรื่องคิดถึงวิทยา ทำให้ค่ายภาพยนตร์ Salman Khan Films และ Cine1 Studios ของประเทศอินเดีย ได้ติดต่อขอซื้อลิขสิทธิ์จากทาง จีดีเอช ห้าห้าเก้า เพื่อนำบทภาพยนตร์ไปทำใหม่เป็นภาพยนตร์บอลลีวูดในชื่อเรื่อง Notebook นำแสดงโดย Zaheer Iqbal และ Pranutan Bahl โดยมีกำหนดฉายในอินเดียและในประเทศไทย วันที่ 29 มีนาคม พ.ศ. 2562 วงการภาพยนตร์อินเดีย รีเมก 'คิดถึงวิทยา' โดยในประเทศไทยมีกำหนดฉายที่โรงภาพยนตร์ พารากอน ซีนีเพล็กซ์, ไอคอน ซีเนคอนิค, เมเจอร์ ซีนีเพล็กซ์ สาขาสุขุมวิท และสาขาพัทยา
# โจอี ฟาโทน
โจอี ฟาโทน  เกิดเมื่อวันที่ 28 มกราคม ค.ศ. 1977 เป็นนักร้องแนวป็อป และเป็นนักแสดง เคยเป็นสมาชิกวงเอ็นซิงก์ เป็นนักร้อง, นักเต้น, นักแสดงในปี 2007 เขาเดินเข้ามาในสถานที่ที่สองกับเอบีซีแสดงความเป็นจริงการเต้นรำ

 ประวัติ 
 1995–2002: เอ็นซิงก์‎ 

ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์

ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000

ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน

 ชีวิตส่วนตัว 
ที่ 9 กันยายน 2004 ฟาโทน แต่งงานกับแฟนสาวของเขา จาก 10 ปีที่ผ่านมาพิธีที่เกิดขึ้นที่ปราสาทลองไอส์แลนด์นิวยอร์กและมีผู้เข้าร่วมทั้งหมดของเพื่อนร่วมวง ฟาโทน ของฟาโทนและภรรยาของเขามีลูกสาวสองคน Briahna Joely เกิดเมื่อวันที่ 21 มีนาคม 2001 และ Kloey Alexandra เกิดเมื่อวันที่ 11 มกราคม 2010. เพื่อนที่ดีที่สุดของ ฟาโทน คือ แลนซ์ เบสส์
# การศึกษาในระบบ
การศึกษาในระบบ  โดยทั่วไปแล้วจัดการเรียนการสอนโดยครูวิชาชีพอย่างเป็นระบบ ซึ่งมักเป็นการจัดการเรียนการสอนในระดับโรงเรียน วิทยาลัย และในระดับมหาวิทยาลัย องค์การเพื่อความร่วมมือทางเศรษฐกิจและการพัฒนาได้จัดการศึกษาในระบบเป็น 1 ใน 3 รูปแบบทางการศึกษา ซึ่งประกอบไปด้วย การศึกษาในระบบ การศึกษานอกระบบ และการศึกษาตามอัธยาศัย  สำหรับการศึกษาในระบบนั้นเป็นการศึกษาที่มีการกำหนดจุดมุ่งหมาย วิธีการศึกษา ระยะเวลาในการศึกษา การวัดประเมินผล หลักสูตรและเงื่อนไขการศึกษาที่แน่นอน โดยในประเทศไทยแบ่งการศึกษาในระบบออกเป็น 2 รูปแบบคือการศึกษาในระดับการศึกษาขั้นพื้นฐานและการศึกษาในระดับอุดมศึกษา
# วอร์เนอร์มีเดีย
วอร์เนอร์มีเดีย  หรือชื่อเดิม เอโอเอล ไทม์วอร์เนอร์  และ ไทม์วอร์เนอร์  เป็นบริษัทสื่ออเมริกันข้ามชาติ ที่มีสำนักงานใหญ่ในเลขที่ 1 ไทม์วอร์เนอร์เซ็นเตอร์ ในนครนิวยอร์ก ขณะที่กลางปี 2010 บริษัทได้กลายเป็นกลุ่มบริษัทสื่อและความบันเทิงที่ใหญ่ที่สุด

บริษัทลูก
ไทม์วอร์เนอร์ ประกอบด้วย 3 บริษัทลูก คือ โฮมบ๊อกซ์ ออฟฟิศ จำกัด (เอชบีโอ), เทอเนอร์ บอร์ดแคชชิ่ง ซิสเทม จำกัด และวอร์เนอร์บราเธอส์
# ลำดับการสืบราชสันตติวงศ์ตองงา
ลำดับการสืบราชสันตติวงศ์แห่งราชอาณาจักรตองงา เป็นรายพระนามที่จัดเรียงไว้ของบุคคลที่อยู่ในสายลำดับการสืบราชสมบัติแห่งราชอาณาจักรตองงา
 การมีสิทธิ 
thumbnail|ธงพระอิสริยยศราชอาณาจักรตองงา
ในรัฐธรรมนูญ ค.ศ. 1875 ได้กำหนดให้ลำดับการสืบราชสันตติวงศ์นั้นเป็นของสิทธิของบุตรหัวปีและให้สิทธิ์กับรัชทายาทที่เป็นผู้ชายก่อน หากไม่มีรัชทายาทที่เป็นผู้ชาย ผู้หญิงสามารถขึ้นครองราชย์เป็นสมเด็จพระราชินีได้ โดยผู้ที่สามารถสืบต่อสันตติวงศ์ได้อย่างถูกต้องตามกฎหมายต้องสืบเชื้อสายมาจากพระราชโอรสของสมเด็จพระเจ้าจอร์จ ตูโปอูที่ 1 2 พระองค์คือเจ้าชายเตวิตา อังกา มกุฎราชกุมารและเจ้าชายอูเอลิงาโตนี งู เท่านั้น หากเชื้อพระวงศ์ที่มีสิทธิ์สืบราชสันตติวงศ์พระองค์ใดอภิเษกสมรสโดยไม่ได้รับความเห็นชอบจากพระมหากษัตริย์จะหมดสิทธิ์การสืบราชสมบัตืในทันที

 ลำดับการสืบราชสันตติวงศ์ 
หกลำดับแรก1.มกุฎราชกุมาร  40px2.เจ้าชายเตาฟาอาเฮา  40px3.เจ้าหญิงฮาลาเอวาลู  40px4.เจ้าหญิงนานาซีเปาอู  40px5.เจ้าหญิงซาโลเต  40px6.เจ้าชายอาตา  40px
ลำดับการสืบราชสันตติวงศ์เป็นไปตามด้านล่างนี้:

 15px สมเด็จพระราชาธิบดีเตาฟาอาเฮา ตูโปอูที่ 4
 15px  สมเด็จพระราชาธิบดีตูโปอูที่ 6
  (1)  เจ้าชายเซียโอซิ มานูมาตาองโก อาลาอิวาฮามามาโอ อโฮเออิตู คอนสแตนติน ตูกูอาโฮ
  (2)  เจ้าชายเตาฟาอาเฮา มานูมาตาองโก  (ประสูติ 10 พฤษภาคม 2556)"New Tongan heir, Prince Taufa'ahau Manumataongo born May 10 in Auckland", Matangi Tonga, 10 May 2013
  (3)  เจ้าชายอุยลิอาเม อูนูอากิ โอโตงา ลาลากา โม เอ เออิกิ ตูกูอาโฮ
   (4)  เจ้าหญิงอังเกลา ลาตูฟูอิเปกา ฮาลาเอวาลู มาตาอาโฮ นาปัวโอกาลานิ ตูกูอาโฮ
   (5)  เจ้าหญิงสโลเต มาฟิเล โอ ปิโลเลวู ตูอิตา
  (6)  สโลเต ลูเปปาอูอู ซาลามาซีนา ปูเรเอา วาหิเน อรีอี โอ เอ เฮา ตูอิตา
  (7)  ฟาเอดรา อานา เซอินี คูปูเวอิโฮลา อิกาเลตี โอโลอิฟางาตาปู ฟูซิตูอา
  (8)  ติติลูเป ฟาเนตูปู วาวาอู ตูอิตา-ตูอิวากาโน
   (9)  ไซมอน ตูอิฮาอาตูอูงา จอร์จ มาอูลูเปโกโตฟา ตูอิวากาโน
  (10)  ลูเปอูลูหิวา ฟาตาเฟหิ โอ ลาปาฮา ตูอิตา
   (11)  ลูเปโอโล ฮาลาเอวาลู โมเฮโอโฟ เวอร์จิเนีย โรส ตูอิตา
# ฮอลลีวูดทูไนท์
ฮอลลีวูดทูไนท์  เป็นเพลงซิงเกิลเดียวอเมริกันของ ไมเคิล แจ็กสัน จากอัลบั้มสะสมของ Michael เพลงนี้ถูกวางจำหน่ายโดย อีพิก เมื่อวันที่ 11 กุมภาพันธ์ ค.ศ. 2011 เป็นซิงเกิลที่ 2 ของ Michael โดยมิวสิกวิดีโอแสดงนำโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า ใส่ชุดเต้นที่เป็นแรงบันดาลใจประจำของไมเคิล แจ็กสัน พร้อมกับนักเต้นอีก 60 คน

มิวสิกวิดีโอ
เว็บไซต์อย่างเป็นทางการของแจ็คสันประกาศมิวสิกวิดีโอเพลง Hollywood Tonight ในขณะที่คาดว่าจะเปิดตัวในช่วงปลายเดือนกุมภาพันธ์ก็ต่อมาได้ไปวันที่ 10 มีนาคม 2011 การแสดงตัวอย่าง 19 วินาทีของวิดีโอได้มีอยู่บนหน้าเพจอย่างเป็นทางการของแจ็คสันใน Facebook ในวันที่ 10 มีนาคม คาดว่าจะเป็นวิดีโอแบบเต็มได้รับการปล่อยตัวที่มีการผสมผสานใหม่ที่เรียกว่า "Throwback Mix" เนื้อร้องตัวอย่างอื่นโดยไม่ต้องออโต้ทูน และจังหวะของการสุ่มตัวอย่าง "Billie Jean"

โปรดิวเซอร์ของเพลง Hollywood Tonight คือ Wayne Isham ซึ่งเคยกำกับเพลงฮิตอันดับ 1 ของแจ็กสัน "You Are Not Alone" สถานที่ถ่ายทำอยู่ที่ทางเดินและถนนที่ด้านหน้าของโรงละครเพนเทจส์  ในฮอลลีวู้ด ,รัฐแคลิฟอร์เนีย

นำแสดงโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า เครื่องแต่งกายของเธอก็ขึ้นอยู่กับแจ็คสันเอง พร้อมกับกว่า 60 นักเต้นใส่ชุดเต้นแรงบันดาลใจประจำของแจ็คสันที่เห็นในวิดีโอโพสต์โดย TMZ วิดีโอรวมถึงภาพแจ็คสันและวิดีโอคลิปตลอดรวมทั้งเพลง "Jam", "Don't Stop 'til You Get Enough", "In the Closet", "Black or White" และ "Billie Jean"

รายการเพลง

อันดับ
อันดับ (2011)ยอดสูงสุดBelgium (Ultratip 50 Wallonia)5Belgium (Ultratip 50 Flanders)16German Singles Chart55Polish Dance Chart (ZPAV)19UK Singles Chart152UK Radio Airplay Chart35US Billboard Hot R&B/Hip-Hop Songs60US Billboard Dance/Club Play Songs1

อันดับสิ้นปี
 อันดับ (2011) ยอดสูงสุดUS Hot Dance Club Songs (Billboard)30

ประวัติการจัดจำหน่าย
 ประเทศ วันที่ รูปแบบ Italy April 8, 2011 Digital Single February 11, 2011 Radio airplay, digital download United Kingdom CD single (promo), Radio airplay April 10, 2011 Digital Single April 16, 2011 7" Single April 26, 2011 CD single Poland February 14, 2011 Radio airplay, digital download Spain March 8, 2011 China March 22, 2011Sweden March 10, 2011Korea Korea March 31, 2011 CD singleUnited States April 5, 2011 Urban airplay Germany April 8, 2011 Digital Single April 15, 2011 CD single
# บ่อลุกลัก
บ่อลุกลัก   หรือ ฬกฬัก [ลก-ลัก]  เป็นอาหารที่ทำจากเนื้อวัวซึ่งได้รับอิทธิพลจากอาหารฝรั่งเศส โดยลักษณะของอาหารนี้ในเวียดนามและกัมพูชาต่างกันเล็กน้อย ในเวียดนามจะหั่นเนื้อวัวเป็นลูกเต๋า หมักกับกระเทียม น้ำปลา ซอสถั่วเหลือง ซีอิ๊วดำ น้ำมันหอย นำไปผัดให้สุกด้วยไฟแรง นิยมกินกับผักน้ำ ผักกาดหอม หอมดอง กระเทียมดอง และข้าวผัดซอสมะเขือเทศ ส่วนในกัมพูชาจะแล่เนื้อวัวให้เป็นชิ้นบาง ๆ ผัดกับซอสมะเขือเทศและหอมใหญ่กับกับข้าวและกระเทียมดอง
# บู๊นจ๋า
บู๊นจ๋า  เป็นขนมจีนชนิดหนึ่งในเวียดนาม โดยเป็นการรับประทานขนมจีนกับหมูย่าง ซึ่งมีทั้งหมูสับเป็นก้อนย่างหรือหมูสามชั้นย่าง โดยจะผสมคาราเมลลงไปทำให้หมูย่างมีกลิ่นหอมเฉพาะตัว และกินคู่กับซอสรสเค็มหวานที่ใส่มะละกอดองและแคร์รอตดอง กินกับผักหลายชนิด ได้แก่ ผักกาดหอม ผักชี ผักบุ้งสายหรือผักบุ้งจักเป็นฝอย ถั่วงอก อาหารนี้เป็นของชาวเวียดนามภาคเหนือ มีชื่อเสียงมากที่ฮานอยที่เรียกว่า "บู๊นจ๋าห่าโหน่ย" อาหารที่มีลักษณะใกล้เคียงกันนี้ในเวียดนามภาคใต้เรียก "บู๊นถิตเนื้อง"  
 อ้างอิง 
 นันทนา ปรมานุศิษฏ์. โอชาอาเซียน. กรุงเทพฯ : มติชน, 2556, หน้า 173-174.

แหล่งข้อมูลอื่น

Bún chả hàng mành - bún chả Đắc Kim số 1 Hàng Mành, a favorite spot for bún chả in Hanoi
www.thingsasian.com The Bun Cha Obsession 1995
buncha54.blogspot.com Bun Cha 54, A famous place for Bun Cha at 54 Dinh Tien Hoang, District 1, Ho Chi Minh City, Vietnam
หมวดหมู่:อาหารเวียดนาม
หมวดหมู่:ขนมจีน
หมวดหมู่:อาหารจากเส้นของเวียดนาม
# ตราแผ่นดินของนิการากัว
ตราแผ่นดินของนิการากัว ประกาศใช้อย่างเป็นทางการครั้งแรก เมื่อวันที่ 21 สิงหาคม ค.ศ. 1823 ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง ในระยะเวลาต่อมาได้มีการแก้ไขแบบตราแผ่นดินอยู่หลายครั้ง โดยแบบตราปัจจุบันเริ่มใช้อย่างเป็นทางการเมื่อปี ค.ศ. 1971 (โดยแก้ไขแบบตราแผ่นดินครั้งล่าสุดในปี ค.ศ. 1999) .

 ความหมาย 
โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง ('gorro frigio'') หมายถึง เสรีภาพ รัศมีดวงอาทิตย์และรุ้งกินน้ำ หมายถึง อนาคตอันสดใส รูปเหล่านี้บรรจุในกรอบสามเหลี่ยมสีฟ้า ตอนบนรูปดังกล่าวมีแถบอักษรโค้งเป็นข้อความภาษาสเปนว่า "República de Nicaragua" (สาธารณรัฐนิการากัว) ส่วนตอนล่างมีแถบโค้งข้อความ "América Central"(อเมริกากลาง)
# ฝีรอบทอนซิล
ฝีรอบทอนซิล  เป็นภาวะแทรกซ้อนอย่างหนึ่งของทอนซิลอักเสบ ทำให้เกิดหนองคั่งเป็นฝีขึ้นที่ฐานของทอนซิล ในบริเวณที่เรียกว่าช่องว่างรอบทอนซิล (peritonsillar space) ผู้ป่วยจะมีอาการไข้ เจ็บคอ อ้าปากลำบาก และเสียงเปลี่ยน ส่วนใหญ่จะเจ็บมากเพียงข้างเดียว ภาวะแทรกซ้อนที่สำคัญคือการอุดกั้นทางเดินหายใจ และปอดอักเสบจากการสำลัก

ส่วนใหญ่เกิดจากการติดเชื้อแบคทีเรียบางชนิด โดยเฉพาะคอหอยอักเสบจากเชื้อสเตร็ปโตค็อกคัส ส่วนใหญ่จะไม่เกิดในผู้ที่เคยตัดทอนซิลออกไปแล้ว การวินิจฉัยทำได้โดยดูจากประวัติและผลการตรวจร่างกาย บางครั้งอาจจำเป็นต้องถ่ายภาพรังสีเพื่อตรวจหาภาวะแทรกซ้อนในกรณีที่สงสัย

การรักษาทำได้โดยการผ่าตัดเอาหนองออกจากฝี ให้ยาปฏิชีวินะ สารน้ำ และยาแก้ปวดลดไข้ บางครั้งอาจต้องใช้สเตียรอยด์ร่วมด้วย ส่วนใหญ่ไม่จำเป็นต้องนอนรักษาในโรงพยาบาล ในสหรัฐอเมริกาพบผู้ป่วยประมาณ 3 ต่อ 10,000 คน-ปี ผู้ป่วยส่วนใหญ่เป็นวัยผู้ใหญ่ตอนต้น
อ้างอิง

แหล่งข้อมูลอื่น
# ตราแผ่นดินของสหพันธ์สาธารณรัฐอเมริกากลาง
ตราแผ่นดินของสหพันธ์สาธารณรัฐอเมริกากลาง, หรือที่รู้จักกันในชื่อ สหมณฑลแห่งอเมริกากลาง ได้รับการรับรองโดยรัฐสภาสหพันธ์สาธารณรัฐ ประกาศใช้อย่างเป็นทางการเมื่อวันที่ 2 กรกฎาคม ค.ศ. 1823 ภายหลังจากที่ได้แยกตัวประกาศอิสรภาพจากสเปน.

ได้มีการประกาศใช้ในยุคสมัยต่างๆ ดังนี้:

 สหมณฑลแห่งอเมริกากลาง (ค.ศ. 1823-1824).
 สหพันธ์สาธารณรัฐอเมริกากลาง (ค.ศ. 1824-1839).
 สหพันธรัฐอเมริกากลาง (ค.ศ. 1851).
 สาธารณรัฐอเมริกากลาง República Mayor de Centro América (1895-1898).
 สหรัฐอเมริกากลาง (ค.ศ. 1898).

แบบตราแผ่นดินดังกล่าวปัจจุบันปรากฏการใช้ในรัฐสมาชิกดังนี้ คอสตาริกา, เอลซัลวาดอร์, กัวเตมาลา, ฮอนดูรัส และ นิการากัว.

 การออกแบบ 
โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง (gorro frigio) หมายถึง เสรีภาพ รัศมีดวงอาทิตย์และรุ้งกินน้ำ หมายถึง อนาคตอันสดใส รูปเหล่านี้บรรจุในกรอบสามเหลี่ยม.

 พัฒนาการ 
 สหมณฑลแห่งอเมริกากลาง 
200px200pxค.ศ. 1823 — 1824

คำสั่งรัฐบัญญัติว่าด้วยตราแผ่นดินแห่งสหพันธ์สาธารณรัฐอเมริกากลาง:

 สหพันธ์สาธารณรัฐ 
200px200pxค.ศ. 1824 — 1839ค.ศ. 1824 — 1841

 สหพันธรัฐอเมริกากลาง 

 สาธารณรัฐอเมริกากลาง 
200pxค.ศ. 1895 — 1898

 ที่คล้ายคลึงกัน
# อนุวัฒน์ อินยิน
จ่าอากาศเอก อนุวัฒน์ อินยิน เกิดเมื่อวันที่ 17 กุมภาพันธ์ พ.ศ. 2528 เป็นนักฟุตบอลชาวไทย เล่นในตำแหน่งกองกลาง
# แมงลักคา
แมงลักคาหรือแมงลักป่า  เป็นไม้ล้มลุกในวงศ์ Lamiaceae ผิวลำต้นเรียบเป็นรูปสี่เหลี่ยม มีขนสีขาวสั้นปกคลุม เมื่อจับรู้สึกเหนียวติดมือ มีกลิ่นเฉพาะตัว ใบเดี่ยว ผิวใบสีเขียวมีขนนุ่ม ขอบใบหยักเล็กน้อย ดอกช่อ กลีบเลี้ยงสีเขียวเชื่อมติดกันเป็นหลอด ปลายแยกเป็น 5 กลีบ เกสรตัวผู้สีเหลืองโผล่สูงเสมอช่อดอก ผลเดี่ยว สีเขียว โดยมีกลีบเลี้ยงรองรับ สุกแล้วเป็นสีดำ กิ่งและใบทุบแล้ววางในเล้าไก่เพื่อไล่ไรไก่ และเป็นพืชที่มีฤทธิ์ฆ่าแมลง
# ดองกูโกเอลกวาโป
ดองกูโกเอลกวาโป  เป็นหุ่นยนต์นักเปียโนที่ได้รับการออกแบบและสร้างขึ้นที่แผนกไมโครอิเล็กทรอนิกส์ของมหาวิทยาลัยเอาโตโนมาเดปวยบลา (อูอาเป) ประเทศเม็กซิโก ใน ค.ศ. 1992 Don Cuco El Guapo en el Museo de la Memoria Universitaria : Lado B

โครงสร้างภายนอกของหุ่นยนต์ได้รับการออกแบบโดยประติมากรชื่อโกลเรีย เอรีกา เวย์เมร์ และทำจากพลาสติกใส ส่วนสูงของมันอยู่ที่ 1.97 เมตร (6 ฟุต 5 นิ้ว) และหนัก 130 กิโลกรัม (290 ปอนด์) หุ่นยนต์มีดวงตาเป็นกล้องที่ขยับได้อย่างเป็นอิสระ 28 องศา ดองกูโก มีความสามารถในการอ่านโน้ตเพลงและบรรเลงเพลงโดยการเล่นเปียโน สำหรับการปฏิบัติการหน้าที่ดังกล่าว หุ่นยนต์จำเป็นต้องใช้โปรแกรมเฟรมแกรบบิง, การประมวลผลภาพ, การรู้จำแบบ และการตีความหรือการวิเคราะห์ในสถานที่ ทีมออกแบบของ 30 คณะ 20 นักศึกษา ที่มหาวิทยาลัยเอาโตโนมาเดปวยบลา ประกอบด้วย นักฟิสิกส์, แพทย์, วิศวกรอิเล็กทรอนิกส์, นักวิทยาศาสตร์คอมพิวเตอร์, นักดนตรี และนักออกแบบได้ทำงาน 20 ชั่วโมงทุกวันเป็นเวลาหกเดือนจนเสร็จสิ้นโครงการ

สมองของหุ่นยนต์จะยึดตามการออกแบบไมโครโปรเซสเซอร์ ไอแอลเอ 9200 ในปี ค.ศ. 1985 โดยนักวิทยาศาสตร์และวิศวกรของอาร์เจนตินา, บราซิล, โคลัมเบีย, สเปน และเม็กซิโก หน่วยคำนวณและตรรกะ (เอแอลยู) ได้รับการออกแบบโดยแผนกไมโครอิเล็กทรอนิกส์ของมหาวิทยาลัยเอาโตโนมาเดปวยบลา

หุ่นยนต์ตัวนี้ได้รับการแนะนำให้รู้จักและนำแสดงในประเทศเม็กซิโก, สเปน และลาตินอเมริกาต่อหน้าผู้คนนับล้าน
# คริส เคิร์กแพทริก
คริส เคิร์กแพทริก  เกิดเมื่อวันที่ 17 ตุลาคม ค.ศ. 1971 เป็นนักร้องแนวป็อป และเป็นนักแสดง เคยเป็นสมาชิกวงเอ็นซิงก์ เป็นนักร้อง, นักเต้น, นักแสดง

 ประวัติ 
 1995–2002: เอ็นซิงก์‎ 

ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์

ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000

ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน

 อาชีพ 
คริส เคิร์กแพทริก กับความคิดที่จะเริ่มต้นตั้งกลุ่มของ 'N Sync
# สุลต่านแห่งรัฐกลันตัน
สุลต่านแห่งรัฐกลันตัน เริ่มต้นเมื่อปี ค.ศ. 1886 สุลต่านองค์ปัจจุบันคือ สุลต่านมูฮัมมัด ฟาริส เปตรา ดำรงตำแหน่งสุลต่าน เมื่อวันที่ 13 กันยายน ค.ศ. 2010

ราชวงศ์กลันตัน
+ สุลต่านแห่งราชวงศ์กลันตันลำดับพระนามครองราชย์1สุลต่านฮะมัดแห่งกลันตัน1886 - 18902สุลต่านมูฮัมมัดที่ 3 แห่งกลันตัน1890 - 18913สุลต่านมันซูแห่งกลันตัน1891 - 19004สุลต่านมูฮัมมัดที่ 4 แห่งกลันตัน1900 - 19205สุลต่านอิสมาอิลแห่งกลันตัน1920 - 19446สุลต่านอิบราฮิมแห่งกลันตัน1944 - 19607สมเด็จพระราชาธิบดียะห์ยา เปตรา1960 - 19798สุลต่านอิสมาอิล เปตรา1979 - 20109สมเด็จพระราชาธิบดีมูฮัมมัดที่ 52010 - ปัจจุบัน

ดูเพิ่ม
รายพระนามพระมหากษัตริย์มาเลเซีย
รัฐกลันตัน
# ช็องจู (ประเทศเกาหลีใต้)
ช็องจู (,) เป็นเมืองเอกและเมืองใหญ่สุดของจังหวัดชุงช็องเหนือ ประเทศเกาหลีใต้

 ประวัติ 
ช็องจูเป็นเมืองสำคัญของจังหวัดมาตั้งแต่สมัยโบราณ ศูนย์กลางการปกครองของจังหวัดได้ย้ายจากชุงจูมายังช็องจูในปี ค.ศ. 1908 ในปี ค.ศ. 1946 ช็องจูและอำเภอช็องวนได้แยกออกจากกัน และในปี ค.ศ. 1949 ช็องจูได้ยกฐานะเป็นนครช็องจู หลังจากนั้นก็ได้แบ่งเป็นสำนักงานสาขา 2 แห่ง (ตะวันออกและตะวันตก) ซึ่งก่อตั้งเมื่อเดือนกรกฎาคม ค.ศ. 1989 และได้รับการยกฐานะเป็นเขตซังดังและเขตฮึงด็อกในเดือนมกราคม ค.ศ. 1995* Welcome to Cheongju-Si Homepage * 

 เขตการบริหาร 
จากวันที่ 1 กรกฎาคม ค.ศ. 2014 มีการรวมนครช็องจูและอำเภอช็องวนเข้าด้วยกัน และเขตการบริหารได้เปลี่ยนแปลงเป็นเขตดังต่อไปนี้
 เขตฮึงด็อก  ตะวันตก
 เขตซอวน  ใต้
 เขตซังดัง  ตะวันออก
 เขตช็องวน  เหนือ